سرپدی
مُوتک ءُ زھیروک چےءَ گوش اَنت ءُ کجام وھدءَ گوشگ بنت ؟
زھیروک چہ زھیر ءُ مُولم ءَ درآتکگ. زھیروک ھما وھدءَ جن اَنت کہ آ مردمءَ کسےءِ یاد ءُ مولم.آرءَ اَنگبر بہ کن اَنت گُڑآ ھما ھیال ءُ مارشت ءُ درد. چہ زردءِ دریگاں درآیان کن اَنت ءُ ھما انسان وتی زردءِ ھیال ءُ مارشتاں ایوکیءَ الھان کنت ءُ آ درد گوں آ اِنسانءِ الھانءِ گوما ھمراہ بیت ءُ درکیت ءُ یک پُرسوزیں زیملے ءِ پیمءَ دومی مردم ءَ وتی نیمگءَ ترینیت چیاکہ دلءِ ھرچ درآتکگیں الھان ھما دردءُ ھیال ءُ یادءُ مُولماں َ زھیرءِ میتگءَ بارت ءُ سرکنتءُ ھما گال ءُ الھانءُ درد ءُ زھیراں زھیروگ گوش اَنت چوشکہ
ماتے پہ وتی چُک ءَِ یاتءَ زھیروگ جنت ءُ گوھارے پہ وتی براتءَ جنے پہ وتی جودءَ شپانکے پہ وتی ایوکیءَ سرمچارے پہ وتی ڈیھءَ پتے پہ وتی بچءَ یکےءَ پہ وتی لوگمانءءَ زھیر بہ کنت ءُ وتی درداں درشان بہ کنت منی ھیالءَ زھیروک گوشگ بیت,,,
موتک,, ھما وھدءَ کن اَنت کہ کسےءِ دوستیں ءُ نزیکیں مردمے بیراں بہ بیت گُڑا ھما اندوہ ءُ درد چہ دلءِ ساوڑءَ جاہ جن اَنت ءُ موتک ءُ زار بنت ءُ لھڑیں ارس چہ چماں درکاینت ءُ ھنارکاں جھلاد بنت ءُ انسان وتی جندءَ بیھال کنت ءُ وت ھم نہ زانت کہ اے موتک ءُ مودگ ءُ زار چے کجا پیداگ اَنت چیاکہ آ بیران بوتگیں مردم پدءَ واتر نہ کنت ءُ گُلزمین آرا وتی اَمبازاں زوراِیت ءُ ھنچیں چادرے پر دنت کہ آئی مانشءِ نشان زاھر بیت بلے آئی دوست ءُ نزیکیں مردم آرا نہ گند اَنت ءُ آئی گمواریں مردم مدام آرءَ یات کن اَنت موتک کار اَنت!!!!
موتک ءُ زھیروک اے دوئیں چیز انسانءَ چہ بوتنءَ گون ءُ ھمراہ اَنت ھنچوکہ انسان پیداگ بیت پہ وتی شدیگ ءُ ھالیگیں لاپءَ گریت ءُ موتک ءُ زار کنت وھدیکہ لاپ ےءِ سیر بیت گُڑا وتی گوانزگءِ پُلاں لیب کنت ءُ وتی زبان ءَ زھیروک جنت ءُ شادھی کنت ءُ مات ےءِ کربان ءُ کولیگ کنت.!!!!
اَلی جُما زامرانی